Σωτήρης Σόρογκας 
ζωγράφος 


Σηµειώσεις για το Άγιον Όρος 


Στους Αγιορείτες Μοναχούς Μωυσή και Συμεών 


ώς να µην αισθάνεται κανείς 
| | αµήχανος όταν θελήσει να πει 
κι αυτός κάτι για το Άγιον Όρος, 
τον ἐμφορτο τόπο της αγιοσύνης, των 
ύμνων και των νοηµατοδοτήσεων µιας 
άλλης διαστάσεως της ζωής, απὀ αγιασµέ- 
νους ανθρώπους που συνεχίζουν και στις 
μέρες µας να τροφοδοτούν αυτήν την Κι- 
βωτό της Ορθοδοξίας. Διότι η Ορθοδοξία 
είναι συνώνυμη και ταυτισµένη µε την µα- 
κραίωνη ελληνική παράδοση, παραμµένο- 
ντας ζωντανή στην εθνικἠ συνείδηση, πα- 
ρά την πολυμορφία των αλλαγών τῆς. 

Ίο Άγιον Όρος, διαφυλάττοντας και 
τροφοδοτώντας συν τοις άλλοις πάνω 
απὀ χίλια χρόνια την ορθόδοξη πνευµατι- 
κἠ παράδοση, έγινε στους επώδυνους και- 
ρούς της δουλείας του Έθνους και οδός 
λυτρώσεως, καθώς µεταμόρφωνε απώλει- 
ες και δοκιμασίες, χάριν αυτής της πίστε- 
ως, σε καρτερία και σωτήρια ελπίδα. Διό- 
τι «μέσα στήν εκκλήσία αποδεικνύεται ότι 
όταν χάνεις κάτι σήμαντικό που σε πονά, 
σου προσφέρεται (αν φανείς άξιος τής δο- 
κιµασίας) κάτι πιο πολύτιμο, πνευματικό 
και ακατάλυτο, που δεν θα το κέρδιζες χω- 
ρίς τήν προήγήθείσα απώλεια». (Βασίλει- 

ος Ιβηρίτης). Π αυτό και σήµερα το ΑΆγι- 
ον Όρος, ως ζώσα παρουσία και μνήμη του 
Ελληνισμού, καθίσταται πολύτιμος αρω- 
γός, ελπίδα και πίστη ζωογόνος, διαχέο- 
ντας το φως του στη σκοτεινιά των ηµε- 
ρών µας. 

Είχα κι εγώ την ευτυχία να επισκεφτώὠ 
το Άγιον Όρος, στα µέσα περίπου της δε- 
καετίαςτου 1980, µετους φίλους µου Στέ- 
λιο Ράμφο και Χρήστο Μασσέλο. Ο Ράμ- 
φος ἦταν µέγας γνώστης των Πατερικὠν 
κειμένων, υπερασπιστἠς της Ορθοδοξίας 
και φίλος µε πολλούς Αγιορείτες. Τον ζή- 
λευα και τον θαύμαζα για την αμετακίνη- 
τη πίστη του. Μάλιστα σ᾿ ένα σηµείο της 
διαδρομής µας προς την Ι. Μ. Βατοπεδί- 
ου, ίσως χάριν της εξαιρετικής ωραιότη- 
τος του τοπίου, εξέφρασα την οδύνη µου 
για την αναπότρεπτη έλευση του θανά- 
του. «Μα, ή ζωή συνεχίζεται και πέραν αυ- 
τού του κόσμου» µου εἶπε µε απόλυτη βε- 
βαιότητα, γεγονός που µε άφησε άφωνο. 
Ἠταν η εποχἠ που διατηρούσα ακόµα τα 
ακραία «προοδευτικά µου ιδεολογήµα- 
τα, σαν γνήσιος αριστερὀς τῆς σειράς. Ἰό- 
τε συνειδητοποίησα την λυτρωτική σηµα- 
σἰα της πίστεως και πόσο η ζωή εκείνων 

που βιώνουν τον θάνατο ως εκμηδένιση, 
όπως εγώ, υπονομεύεται απ᾿ την αγωνιώ- 
δη αυτήν διαπίστωση: 
«Όλα τ᾽ αλέθουν οι µυλόπετρες 
Και γίνουνται άστρα. 
Παραμονή τής µακρύτερής µέρας» 
όπως θα έλεγε ο Σεφέρης. 

Μήπως και ολόκληρη η ποίηση µε την 
πολυμορφία των εκφάνσεών της, δεν ση- 
µατοδοτεί το πένθος; 

Αντίθετα, έξοχα έως μαγικά κείµε- 
να, στις άβατες και αινιγµατικές για μέ- 
γα --δίχως τη συνοδεία της πίστεως- δι- 
ατυπώσεις τους, µε βρίσκουν απλώς να 
τα θαυμάζω για την γνήσια πνευµατικό- 
τητά τους, χωρίς ὠστόσο να καταφέρνω 
γα εισχωρήσω εντός τους. Θα αναφερθώ 
σ’ ἑνα τέτοιο θαυμαστό κείµενο του Αρχι- 
µανδρίτου Βασιλείου για τον ΠΤιάννη Ίσα- 
ρούχη, που αφορά την τελευταία ίσως 
επἰσκεψή του στο Άγιον Όρος: «Η δύσις 
του ἠλίου λέγεται --νομίζω µόνο στα ελλή- 
γικά-- και βιώνεται ως Βασίλεμα. Ο ήλιος 
βασιλεύει όχι όταν µεσουρανεί, αλλά όταν 
δύει και σβήνει. Και ο αλήθινός άνθρωπος 
βρίσκει τή δύση και το τέλος ὡς βασίλεμα, 
ανατολή, νέου φωτός και ἀκτιστού φέγ- 
γους, |...] επειδή ο άνθρωπος ζητά το πολύ 
φως και ή Εκκλησία το ξέρει, γι’ αυτό δεν 
τελειώνει ο Προοιµιακός µε το κτιστό φως 
τής δημιουργίας, αλλά µε αυτόπου γιατήν 
κοινή λογική και. αἰσθηση λέγεται και φαί- 
γεται σκότος, επειδή είναι πλησμµονή ακτί- 
στου και αδύτου φωτοχυσίας». Είναι πρἀγ- 
ματι θείας προελεύσεως αυτή η «πλήσμο- 
γή ακτίστου και αδύτου φωτοχυσίας». 

Μόνο που η αποκάλυψη της σωτηρίας 
οδού προῦὐποθέτει την πίστη -υπέρβαση 
δηλαδή, µιας εγγενούς σε πολλούς, εσω- 
τερικής αντιστάσεως ἡ ενός δυσεύρετου 
ανοίγματος ψυχής, το οποίο όλοι γυρεύ- 
ουμε µε πάθος, έως τας δυσμάς του βίου 

μας, ανεπιτυχώς. Δικαίως λοιπόν είναι ευ- 
λογημµένοι οι πιστεύοντες. Και το Άγιον 
Όρος, όπως γράφει ο αγιορείτης μοναχός 
Μωυσής, «είναι το µέρος που ο θάνατος 
αναμένεται αίσια». 

Στο Άγιον Όρος γίνεται αµέσως αι- 
σθητή στον καθένα -πέρα απὀ την ωραι- 
ότητα της φύσεως και των κτισµάτων- σε 
όποιο σηµείο του κι αν βρεθείς η άυλη πα- 
ρουσία µιας παράλληλης ζωήςπουσεσυ- 
γτροφεύει εν σιωπή. Προσπαθώντας να 
αφουγκραστείς κάποιον ένθεο ήχο της ἡ 
να διακρίνεις το νεφέλωμα µιας µορφής 
της, η συνήθης συμπεριφορά σου γίνεται 
όμοια μ’ εκείνη τῆς εισόδου σου σε Περό 
Ναό. Θέλω να πω ότι η ιερότης του χώ- 
ρου εἶναι διάχυτη, όχι µόνον σε ό,τι φαί- 
γεται αλλά κυρίως σε ό,τι δεν φαίνεται. 
Ἠδη απ᾿ το λιμανάκι της Δάφνης, ό,τι 
έβλεπα µε εξέπληττε. Οι ερηµίτες µονα- 
χοί ήταν όμοιοι κατά βάση, κάτω απ’ την 
σκέπη τῆς πἰστεώς τους, αλλά ταυτοχρό- 
νως και ριζικά διαφορετικοί, όπως είναι 
όλοι οι άνθρωποι: Ο Τέροντας που ἠρθε 
απ την Αγία Άννα μ᾿ ἑνα τσουβαλάκι για 
γα πάρει κολοκυθάκια απὀ τον μοναχό 
Νικήτα που τα φρόντιζε ή ο μοναχός απ’ 
την Ι.Μ. Εσφιγμένου που ζήτησε επιτα- 
κτικά να του δώσω το φιλμ γιατί δεν ἠθε- 
λε να τον δουν στο χωριό του, όπου ήταν 
«άρχοντας», να κουβαλάει βαρέλια, και 
ο οποίος, τελικά, µεταμεληθείς, βλέπο- 
ντας την δική µου κατανόηση, δεν θέλη- 
σενα βγάλω το φιλµαπ την μηχανή. Αλ- 
λοι επίσης άγιοι ΓΤέροντες, σαν τον πατέ- 
ρα Παἴσιο, κι άλλοι, όπως ο καθηγούµε- 
νος, τότε, τῆς 1. Μ. Σταυρονικήτα, Βασί- 
λειος, ο μοναχός Συμεών, βιβλιοθηκάριος 
τῆς ίδιας 1. Μονής ἡ ο μοναχός Μωυσής 
στο καλύβιτου στον Άγιο Παντελεήμονα 
της ]. Μ. Κουτλουμουσίου, µε τις ωραίες 
αγιογραφίες του και τα σεµνά του βιβλία. 

Στις ολονύκτιες Ακολουθίες συνετελεί- 
το, χωρίς να καταλάβρεις πώς, η μετάβαση 
σου στο άγνωστο, αλλά έµπλεω κατανύ- 
ξεως και µυροφόρο, «Αλλού». 

Στην αρχή παρακολουθούσα στο Κα- 
θολικό της Ι.Μ. Σταυρονικήτα, µετις θείες 
μορφές στις τοιχογραφίες και στο τέμπλο 
του Θεοφάνη, την εἰσοδο των μοναχών - 
σκύβοντας όλοι να φιλήσουν την εικόνα 
του Αγίου Νικολάου µε δέος και σεβασμό, 
σχεδόν στο ἰδιο σηµείο. Πρόσεξα ότι η πο- 
λύχρονη αυτή επανάληψη των ασπασµών 
είχε εξαφανίσει, όχι µόνο τα χρώματα και 
το χρυσό, αλλά και την προετοιμασία της 
εικόνας αφήνοντας να φανούν τα νεύρα 
του ξύλου. Δεν αποκλείεται η συνεχής αυ- 
τή µετάγγιση λατρείας να φορτίζει την εἰ- 
κόνα µε θαυματουργό δύναμη. 

Βρισκόµουν για πρώτη φορά σε Ολο- 
νυκτία και όλα µέσα µου και γύρω µου 
δημιουργούσαν ένα αίσθημα κατανύξε- 
ως, πρὀσφορο σε μεταφυσικές µεταβά- 
σεις, σ᾽ έναν χώρο ονείρου, που ωστόσο 
διατηρούσε ταυτόχρονα και όλα τα γνω- 
ρίσµατα της καθημερινής ζωής. Ο θεό- 
πνευστος λειτουργικός Λόγος που εδέ- 
σποζε στο τελετουργικό, άλλοτε κορυ- 
φωνόταν και άλλοτε ειρήνευε εκφερό- 
µενος απὀ τους ιερείς. Με την συµβολι- 
κἠ τους αμφίεση και τα ιερά σκεύη τους 
καθώς και την κίνηση τους απὀ και προς 
το ιερό ή στο κέντροτου ναού, µετη µυ- 
στηριακἠή συμβολή της αλλαγής του φω- 
τός απ’ τα κεράκια µε τις «τροµώδεις µι- 


κρές φλόγες», όπως θα έλεγε ο ποιητής 
Καρούζος, καταυγάζονταν κατανυκτι- 
κά µε φως, Κλιµακωτά, απ την δοξαστι- 
κή του λάμψη, παλινδροµώντας στο τε- 
λετουργικὀ σκότος τη συνοδεία ψαλμών 
ουρανίων. 

Ὑπήρχε εντόνως ένα αδιάσπαστο 
όλον, µια ενότητα πλήρους συνεπείας. 
Ο θείος Λειτουργικός Λόγος, η ποίηση 
των Ύμνων, οι γνησίως πνευματοποιημέ- 
νες και άσαρκες μορφές των εικονογρα- 
φήσεων µε την αντιστροφή τῆς «Φυσι- 
κής τάξεως» σε ό,τι απεικονίζεται, το πα- 
νταχόθεν εκπηγάζον φως και ο κρυμμµέ- 
γος πλούτος της κατανυκτικής µονωδίας, 
συνέτειναν στην είσοδο µου σ έναν χρό- 
γο άχρονο, ανἐλπιστης και πρωτόγνωρης 
ιερότητος, αφήνοντάς µε συγκλονισµένο. 
Ίσως όλα αυτά να υπήρχαν βαθιά µέσα 
μου σε στρώματα του υποσυνείδητου και 
ζούσαν μυστικά σε κρύπτες µε σκοτεινές 
μνήμες απ’ την ζωή των γεννητόρων µου, 
που κάποτε φωτιζόμενες, αποκαλύπτουν 
εκδοχές µιας άγνωστης έως τότε ζωής, η 
οποία ξαφνικά διεκδικεί κι αυτή την θέση 
της στον κόσµο του συνειδητού. 

Οι λίγες µέρες που έζησα στο Άγιον 
Όρος στάθηκαν καθοριστικές για την µε- 
τέπειτα ζωή µου. Έκτοτε αναθεώρησα πα- 
γιωµένες αντιλήψεις, οι οποίες µέσω µιας 
αδιόρατης δονήσεως µετακίνησαν σταδι- 
ακά το ιδεολογικό οικοδόµηµα το οποίο 
µέχρι τότε φαινόταν ικανό να στεγάσει 
τον βίο µου. 

